
Tisztelt Képviselő-testület!
I. Előzmények:
Fót Város Önkormányzat Képviselő-testülete a települési környezet védelméről szóló 43/2016. (X.27.) önkormányzati rendelet 23. § Környezetvédelmi Alap létrehozásáról rendelkezik. A 23. § (4) bekezdés h) pontja alapján az Alapot Fót Város közigazgatási területén a következő célokra lehet felhasználni: 

„h) 
pályázati pénzalapok képzésére;”. A hivatkozott jogszabályhely lehetőséget biztosít környezetvédelmi tárgyú pályázat kiírására.
A helyi civil szervezetek, magánszemélyek és helyi egyházak környezetvédelmi tevékenységének támogatására a Környezetvédelmi Program 2023. évi Intézkedési Terve nyújt bruttó 2.000 eFt összegű fedezetet.
A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020. (IX.28.) önkormányzati rendelet (a továbbiakban: KT SZMSZ) 2. sz. melléklet 2. pont, 2.2 alpont 2.2.8. bekezdésben foglaltak szerint a Pénzügyi, Jogi és Gazdasági Bizottság (a továbbiakban: PJGB) hatáskörébe tartozik az Önkormányzat költségvetése kulturális, sport és egyéb támogatási célú kiadási előirányzatainak felhasználására kiírt pályázati felhívások szövegének elfogadása.
A PJGB 2023. március 23. napján megtartott rendes ülésén a 64/2023. (III.23.) PJGB-határozatával elfogadta a Pályázati felhívás szövegét, amely megjelent az Önkormányzat hivatalos honlapján, a www.fot.hu oldalon, továbbá Fót Város Facebook oldalán és a Fóti Hírnök 2023. áprilisi számában.

II. A döntéshez szükséges információk, tájékoztatások:
A Környezetvédelmi Pályázati Alapra határidőn belül 8 db pályázat érkezett.

Munkaköréhez tartozóan a Hivatal rendészeti referense a határidőre beérkező pályázatokat felbontotta és megállapította, hogy a beérkezett pályázatok érvényesek.

A pályázatokról összefoglaló táblázatok készültek (1. sz. melléklet).

A pályázatokat Fót Város Önkormányzat Képviselő-testületének Pénzügyi, Jogi és Gazdasági Bizottsága értékeli és tesz javaslatot a Képviselő-testületnek.

Értékelési szempontok:

1. Szakmai tartalom

2. Támogatással érintett FÓTI személyek száma, elérés-célcsoport

3. A támogatás aránya az összköltséghez viszonyítva (költséghatékonyság, megalapozott költségvetés)

4. Közérdek, közcél

5. Partnerség/együttműködés

6. A pályázat kidolgozottsága, az összeállítás igényessége, rendezettsége, áttekinthetősége

7. Illeszkedik az Önkormányzati célokhoz

A felállított értékelési eljárás a pályázatok objektív, arányos elbírálását eredményezi.

Beérkezett pályázatok:
	
	Pályázó neve
	Pályázat tárgya
	Kért támogatási összeg

	1
	Garays Diákokért Alapítvány
	A környezetvédelemről szóló tájékoztatások, előadások, workshopok költségeinek fedezése, környezetvédelmi ismeretek terjesztése, környezeti nevelés támogatása. Kismagos Oktatóközpont: "Ismert meg az erdőt" - erdei túra diákoknak (2x60 fő) (növényismeret, vadon termő ennivalók, gyógynövények, madarászat), a tantestületnek bemutató előadás (34 fő).
	300.000 Ft

	2
	Szilágyi Zsuzsanna
	Tóparti Bisztró egy részének kutyabaráttá alakítása. Jelenleg a bisztró nem kutyabarát, a bisztró épülete és a Hársfa utca közötti terület lenne a kutyások számára leválasztva, úgy, hogy a kutyások is rálássanak a tóra. A tervek a Tópart Bisztró tulajdonosával és a Nonprofit Kft.-vel is egyeztetésre került.
	300.000 Ft

	3
	Fóti Értékközvetítő Oktatásért Egyesület
	A Németh Kálmán Általános Iskola tanulóinak tevékenységközpontú edukálásának támogatása mezítlábas tanösvény létesítésével. Az iskola területén létesítendő mezítlábas sétány egyszerre alkalmas a természetes anyagok és tulajdonságaik több érzékszerv bevonásával történő megismertetésére, a mozgás és az egyensúlyérzék játékos fejlesztésére az élményalapú oktatás megvalósítására.
	250.000 Ft

	4
	Puskás Szilvia
	Környezettudatossággal és hulladékcsökkentéssel kapcsolatos edukáció Fóton. Előadássorozat a lakosság részére: Ételek és Életek városi program, vegyszermentes takarítás, természetes kert, komposztálás, hulladékmentes élet útján hogyan induljunk el, vegánság valamint az ökológiai lábnyom csökkentése, környezettudatos ünnepek. (6 db előadássorozat, különböző előadókkal és helyszíneken, többek között városi rendezvényeken is.)
	300.000 Ft

	5
	Zöld Dió Egyesület
	Környezetvédelemről szóló tájékoztatás, előadások költségeinek fedezése, környezetvédelmi ismeretek terjesztése Fóton. Zöld Szalon - a polgári tér egy új közéleti beszélgetéssorozat program itt Fóton. Havonta egy alkalommal változatos témákkal és exkluzív vendégekkel vitatunk meg egy környezetvédelemmel kapcsolatos témát körbejárva. (3 előadás, helyszín: Vörösmarty Művelődési Ház, vagy a Károlyi Kastély díszterme)
	300.000 Ft

	6
	Kimmel Hajnalka Zsuzsanna
	Környezetvédelmi és klímatudatossági rendezvény, piackutatással és nyereménnyel, egy potenciális faültetési projekttel egybekötve. Elsősorban a döntéshozók, intézményvezetők, vállalkozók részére tartott előadássorozat a környezetvédelem és klímaadaptáció, napjaink mélyülő krízisei, komplex rendszereink megértése, tudatos minimalizmus a hétköznapokban marketing és kommunikációs szempontból, környezetvédő lehetőségek Fóton, helyi vállalkozások bevonásával. (1 napos motivációs esemény a Fóti-tó Közösségi Házban)
	300.000 Ft

	7
	Révész Melinda
	Környezetvédelmi edukációs program tábor és városi rendezvény keretében. Nyári tábor szervezése környezetvédelmi, szemléletformáló fókusszal, valamint a Mesemaraton lebonyolításához hozzájárulás igénylése. (tábor helyszín: Békés település, Dánfoki Üdülőközpont)
	300.000 Ft

	8
	Botos Ákos
	Levendulás mikro kert létrehozása. A Tihanyi levenduláshoz hasonló, mikro kert létrehozása Fóton, kb. 25-50 nm területen. A kialakításhoz a helyszínt, amennyiben a pályázatom sikeres lesz kérem Önök jelöljék ki! A levendulás kialakításával tovább javulna a város esztétikai tulajdonsága, illetve számos helyi és városon átmenő személy lelné örömét a látványában.
	300.000 Ft


A támogatásokhoz szükséges fedezet az önkormányzat 2023. évi költségvetésében (Környezetvédelmi alap) bruttó 2 000 000 .- Ft. összegben rendelkezésre áll.

A fentiek alapján a következő határozati javaslatot terjesztem a Tisztelt Képviselő-testület elé.

III. Határozati javaslat:
…/2023. (V.31.) KT-határozat

1./ Fót Város Önkormányzat Képviselő-testülete a helyi civil szervezetek, egyházak és magánszemélyek környezetvédelmi tevékenységének támogatására létrehozott Környezetvédelmi Pályázati Alapból az alábbiak szerint nyújt támogatást:

	Pályázó
	Támogatás összege (Ft)

	Garays Diákokért Alapítvány
	………….,-

	Szilágyi Zsuzsanna
	………….,-

	Fóti Értékközvetítő Oktatásért Egyesület
	………….,-

	Puskás Szilvia
	………….,-

	Zöld Dió Egyesület
	………….,-

	Kimmel Hajnalka Zsuzsanna
	………….,-

	Révész Melinda
	………….,-

	Botos Ákos
	………….,-


2./ A Képviselő-testület felhatalmazza a Polgármestert az 1./ pontban foglalt támogatás tárgyában a Támogatási szerződések aláírására.

Felelős: polgármester

Határidő: 1./ pont: azonnal; 2./ pont: 2023. június 15.
Jogszabályi hivatkozás: 
· Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020. (IX.28.) önkormányzati rendelet 2. sz. melléklet 2.2.8. pont
· A települési környezet védelméről szóló 43/2016. (X.27.) önkormányzati rendelet

Az előterjesztés mellékletei:

1. sz. melléklet: Összefoglaló táblázat a pályázatokról
2

